Í dag er það eina löglega vímuefnið í okkar heimshluta og neysla þess hluti af eðlilegu lífi margra . Hversu mikil áhrifin verða fer til dæmis eftir magni þess sem er innbyrt , stærð og þyngd einstaklingsins , hvort drukkið er á fastandi maga eða ekki , hvort viðkomandi er vanur áfengisneyslu og síðast en ekki síst geta erfðir haft sitt að segja um hversu mikil áhrif áfengi hefur . Um 10 - 20% af því alkóhóli sem neytt er fer út í blóðrásina í maganum en megnið , eða um 80% , sogast í gegnum slímhimnu smáþarmanna . Vegna þessara breytinga myndast ekki bara áfengisþol heldur getur líkaminn aðlagast alkóhólinu og orðið háður því þar sem heilinn getur ekki unnið eðlilega nema að hafa áfengi . Alkóhól verkar slævandi á taugakerfið og hægir á og truflar starfsemi heila . Stöðug ofdrykkja getur valdið verulegum skemmdum á taugakerfinu og þá sérstaklega heila . Það getur lýst sér í breytingum á tilfinningaviðbrögðum einstaklingsins , persónuleika hans og viðhorfum , hæfileikinn til að læra nýja hluti getur minnkað og minni hrakað . Áhrif áfengis á líffæri meltingarkerfisins eru meðal annars að það ertir slímhimnur sem getur leitt til magasára , oft blæðandi . Áfengisdrykkja slakar á vöðvum við efra magaop og getur langvarandi drykkja valdið vélindabakflæði sem leiðir af sér þrálátar bólgur og aukna hættu á krabbameini . Einnig er hætta á briskirtilsbólgu sem getur stundum verið mjög alvarlegur sjúkdómur . Við drykkju fer lifrin að nýta alkóhól sem orkuefni í stað fitu sem safnast þá upp í lifrarvefnum og leiðir til svokallaðrar fitulifrar . Fitulifur er sjúklegt ástand sem þó gengur til baka ef hætt er að drekka . Mæði kemur fram við litla áreynslu og óreglulegur hjartsláttur er algengur meðal drykkjusjúklinga . Alkóhól veldur því að æðar við yfirborð líkamans víkka út og við það eykst blóðflæði til húðar og veldur hitatilfinningu í fyrstu . Húðin verður fyrir truflunum í 30 - 50% áfengissjúklinga . Konur geta sleppt egglosi eða misst úr tíðir . Í körlum getur mikil drykkja leitt þess að eistun rýrna og framleiða minna af testósteróni . Á sama tíma minnkar geta lifrar til að brjóta niður kvenhormón sem er myndað í svolitlu magni í nýrnahettum karla . Hér hefur verið stiklað á stóru en af þessari upptalningu allri er ljóst að ofnotkun alkóhóls getur haft margvísleg og alvarleg áhrif á líkamann . Hægt er að nálgast upplýsingar um áhrif áfengis á ýmsum stöðum og út frá mismunandi sjónarhornum . Á heimasíðu SÁÁ er til dæmis að finna ítarlega samantekt á áhrifum óhóflegrar áfengisdrykkju á líkamann . Á Doktor.is er ýmiss konar fræðsluefni um áfengi og þar á meðal grein frá Íþrótta - og Ólympíusambandi Íslands sem fjallar um áfengi og íþróttir . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .